paragraph_text: Iguanodontia (Iguanodonti) je skupina dinosaura biljojeda koja je živjela tijekom razdoblja srednje jure i kasne krede. Neki pripadnici ove skupine su Camptosaurus, Callovosaurus, Iguanodon, Ouranosaurus i Hadrosauridae, "dinosauri s pačjim kljunom". Iguanodonti su bili jedna od prvih otkrivenih grupa dinosaura. Spadaju u najbolje istražene dinosaure i među najraznolikije i najrasprostranjenije biljojede krede. Iguanodonti su bili uglavnom velike građe, a neki (kao što je Shantungosaurus, koji je dosezao dužinu od 15 m i težinu od 8 tona) bili su veličine najvećih dinosaura mesojeda.